વૃષભ : તા. 19ના રોજ મિત્રો તથા પરિવાર સાથે ખુબજ મોજ-મસ્તી પૂર્વક દિવસ પસાર કરશો. કોઈ જગ્યાએ પરિવાર સાથે બહાર ફરવા જવાનો કાર્યક્રમ પણ થઇ શકે છે. પતિ-પત્નીના સંબંધોમાં આત્મિયતા વધશે. અવિવાહિતો માટે લગ્ન કરવા માટેનો ઉત્તમ સમય છે. નોકરીમાં તકલીફ રહે પરંતુ કાર્યનિષ્ઠાથી તમે આગળ વધશો તો પરિસ્થિતિને અંકુશ કરવામાં સરળતા રહેશે. તા. 20 ના રોજ દરેક મોરચે આપ યથાસ્થિતિ જાળવી રાખવામાં સફળ રહેશો અને મુશ્કેલ સ્થિતિને ઓછી કરવા માટેના પ્રયત્નોમાં આશાનું કિરણ દેખાશે. આપને આર્થિક ઉપાર્જનની બાબતમાં એક પ્રકારનો સંતોષ રહેશે. કમિશન કે દલાલીના કામથી આર્થિક ફાયદો થાય. શુભ કાર્યોઓ માટે મુસાફરી થવાના યોગો છે. તા. 21 અને 22 દરમિયાન સમય ખરાબ છે. આપે સાંભળીને રહેવું. બીજાના કારણે આપની પરેશાની વધી શકે છે. આપના શત્રુ આપના પર હાવી થઇ શકે છે. બહુ ભાગ-દોડના કારણે થાક અનુભવાય. મનમાં ખોટી શંકા-કુશંકા રહેશે. આપની કોઈ ખાનગી કે પછી અંગત વાત જાહેર થઇ શકે છે. તા. 23 બપોર પછી અને ત. 24 તથા 25 દરમિયાન આપનું મન ધર્મ કાર્ય તરફ મન આકર્ષિત થશે. જીવનસાથીની પ્રગતિમાં થોડા અંતરાય પછી સફળતા મળી શકે છે. અને જો આપના કાર્યનો સંબંધ વિદેશથી છે તો સમય અનુકૂળ રહેશે.